António Manuel Couto Viana

António Manuel Couto Viana, nado en Viana do Castelo o 24 de xaneiro de 1923 e finado en Lisboa o 8 de xuño de 2010, foi un director, tradutor, poeta, dramaturgo e ensaísta portugués.

 Traxectoria 
António Manuel Couto Viana naceu en Viana do Castelo o 24 de xaneiro de 1923. Era irmán de María Manuela Couto Viana e súa nai era asturiana.

Debutou a través de David Mourão-Ferreira como actor e deseñador de vestiario en 1946 no Teatro Estúdio do Salitre, en Lisboa.  Tamén foi empresario e director de Teatro do Gerifalto, compañía na que debutaron nomes como Rui Mendes ou Morais e Castro. Sempre estivo involucrado en compañías de teatro infantil. De moi novo herdara do seu avó o teatro Sá de Miranda de Viana do Castelo.

Couto Viana pertenceu á Dirección do Teatro da Mocidade, Teatro de Ensaio (Teatro Monumental), foi director e empresario da Compañía Nacional de Teatro (Teatro da Trindade) e asesor artístico do Obradoiro de Teatro da Universidade de Coimbra.  Tamén dirixiu e e fixo a escenografía das compañías de ópera, como mestre de escena, do Teatro Nacional de São Carlos, do Círculo Portuense de Ópera e da Companhia Portuguesa de Ópera.

En 1948 publicou o seu primeiro poemario , O Avestruz Lírico.  Entre 1949 e 1951 dirixiu a revista infanto-xuvenil Camarada.

Entre 1950 e 1960 dirixiu a publicación de varias revistas literarias e culturais, como os cadernos de poesía Graal e Távola Redonda e formou parte do consello de redacción da revista Tempo Presente (1959-1961).

Foi profesor no Liceu D. Leonor, en Lisboa, así como cando viviu dous anos en Macao, entre 1986 e 1988, foi profesor no Instituto Cultural de Macao.

Viviu os seus últimos anos na Casa do Artista e continuou escribindo e publicando. Alí foi convidado pola Orde dos Frades Menores para colaborar na dramaturxia sacra.

Publicou máis de cen libros e a súa poesía foi traducida ao francés, inglés, español e chinés e realizou programas de poesía para RTP.

Foi membro da Academia das Ciencias de Lisboa.

Como asesor do Consello de Lectura da Fundación Gulbenkian, cando morreu Couto Viana escribía a historia da Compañía Nacional de Teatro.

António Manuel Couto Viana morreu o 8 de xuño de 2010 en Lisboa.

 Homenaxes 
O 9 de xuño de 1995, foi nomeado Gran Oficial da Orde do Príncipe Henrique.

Moi ligado a Ponte de Lima, foi agraciado coa Medalha de Mérito Municipal Cultural atribuída pola Câmara Municipal de Ponte de Lima en 2009.

António Viana recibiu varios premios literarios como o Premio de Poesía Luso-Galaica Valle-Inclán, o Premio Antero de Quental, o Premio Nacional de Poesía, o Premio Fundación Oriente e o Premio da Academia das Ciencias de Lisboa.

Foi condecorado coa Banda da Cruz de Mérito, Gran Cruz da Falanxe Galega e a Medalla ao Mérito Cultural do Concello de Viana do Castelo.

 Obras 

Entre outras obras publicou:
 O Avestruz Lírico (1948)
 No Sossego da Hora (1949)
 O Caminho É por Aqui (1949)
 Era uma Vez... Um Dragão (1950)
 O Coração e a Espada (1951)
 Em Louvor do Teatro Infantil (1951)
 Auto das Três Costureiras (1952)
 A Face Nua (1954)
 O Fidalgo Aprendiz (1955)
 A Tentação do Reino (1956)
 O Acto e o Destino (1957)
 Um Espinho da Flor (1959)
 Mancha Solar (1959)
 O Milagre de Ourique (1959)
 A Rosa Sibilina (1960)
 Do Cimo desse Telhado (1962)
 Relatório Secreto (1963)
 Poesia (1948/1963) (1965)
 O Teatro ao Serviço da Criança (1967)
 Desesperadamente Vigilante (1968)
 Antígona, Ajax e Rei Édipo (1970)
 O Avarento (1971)
 O Senhor de Pourceaugnac (1971)
 Pátria Exausta (1971)
 Em Redor da Mesa (1972)
 10 Poesias de Agustin de Foxá (1973)
 Raiz da Lágrima (1973)
 O Almada Que Eu Conheci (1974)
 2 "Modernistas" do Alto Minho (1976)
 709 Poesias de Reclamo à Casa Brasileira (1977)
 Coração Arquivista (1977)

 Nado Nada (1977)
 Voo Doméstico (1978)
 João de Deus e um Século de Literatura Infantil em Portugal (1978)
 As Pedras do Céu (1979)
 Júlio de Lemos, num Retrato Breve e Leve (1979)
 Retábulo para Um Íntimo Natal (1980)
 As (E)vocações Literárias (1980)
 Morte e Glória de Narciso no Poeta Alfredo Pimenta (1982)
 Frei Luís de Sousa à Luz de Novas Luzes (1982)
 Ponto de Não Regresso (1982)
 Para um Encontro com o Poeta Alfredo Pimenta (1983)
 Versos de Cacaracá (1984)
 Uma Vez uma Voz: Poesia Completa - 1948-1983 (1985)
 as antologias “Tesouros da Poesia Popular Portuguesa” (1984)
 Postais de Viana (1986)
 O Senhor de Si (1991)
 Café de Subúrbio (1991)
 Colegial de Letras e Lembranças (1994)
 A Gastronomia no Teatro e na Poesia Portuguesa (1994)
 Bom Garfo e Bom Copo (1997)
 Por Outras Palavras (1997)
 Comeres em Lisboa: Roteiro Gastronómico (1998)
 Prefiro Pátria às Rosas (1998)
 Dez Peças de Teatro Infantil
 Teatro Português d'Outrora Agora
 Restos de Quase Nada (2007)
 Disse e Repito (2008)
 Bichos diversos em verso (2008)
 Que é que eu tenho Maria Arnalda? (2009)
 Cancioneiro do Rio Lima (2001).
 60 anos de poesia (2 vols.) (2004)

 Notas 

 Véxase tamén 

 Ligazóns Externas 
 2003-2012, Porto, Consul. 12-08-2012.
 Evocación a António Manuel Couto Viana, secretaría pastoral nacional de cultura
 António Manuel Couto Viana, Casa da Lectura, Fundación Gulbenkian 
 Artigo en SPA

Categoría:Tradutores de Portugal
Categoría:Dramaturgos de Portugal
Categoría:Finados en 2010
Categoría:Nados en 1923
Categoría:Poetas de Portugal
Categoría:Nados en Portugal